hu hu hu hu en en hu sv de en en hu hu hu hu it en pt hu hu hu hu hu en hu en et hu hu hu en en hu hu hu hu en en hu en hu hu hu en hu hu en en hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
SMART 2017 konferencia fintech szekció: jön a virtuális prepaid és az MKB Pay | FinTechZone
írta RAJTMÁR DÓRA | 2017. 04. 07. | Banki és fintech hírek, Hazai digitális banki hírek, Összes hír
…ahol fintech halak úsztak az Akváriumban és boldogan hirdették: no more phishing!
A GoodID tud titkot tartani
A SMART 2017 konferencia fintech termét támogató GoodID, ha a halakat nem is, de minket végleg megmenthet jelszavaink nyomasztó rengetegéből. Persze, a legtöbbünk erre épp nem szorul rá, hiszen a statisztika szerint bárhová is regisztrálunk a világhálón, még mindig maximum 2-3féle jelszót használunk, leggyakrabban a következőt: 123456.
Szóval nem is minket, inkább az adatainkat kell megmenteni, azt viszont nagyon. Szabó Tamás, az ID&Trust alapítója szerint ma már nem az a kérdés, hogy kinek az adatait lopták már el, hanem, hogy kiét hányszor. Míg 2016-ban 2 milliárd felhasználó volt érintett, addig idén már az első negyedévben összejött a 1,5 milliárd. És nem, a kreativitás, a matematikus agy, vagy a jelszómenedzser sem fog megvédeni minket, amíg használunk jelszó emlékeztetőt, vagy önként és dalolva sétálunk a Facebook belépés csapdájába. Utóbbi esetén elég egy órányi idő és 2000 forintnyi anyagi befektetés a sikeres akcióhoz, a megváltozott URL pedig csak a legdörzsöltebbeknek fog feltűnni.
Tamás ígéri, már nem kell sokáig stresszelnünk, a jelenleg béta verzióban létező GoodID tud titkot tartani. Az appal a bejelentkezés éppen olyan egyszerű lesz, mint Facebookkal, a zero knowledge transfernek köszönhetően viszont adataink nem vándorolnak sehova, a szolgáltató így is biztosan meg tudja állapítani, hogy „ugyanaz vagyok, aki akkor voltam, amikor először találkoztunk”.
Akik nem titkolták tovább
Az egyszerűség és a biztonság élet-halál harcot vív egymással az online és a mobil fizetés terén is. A Cellumot képviselő Garamhegyi Ábel szerint ott kell meghúzni a határt, ahol a felhasználó még épp nem dobja el a telefonját.
A konferencián bejelentett legújabb, Connected Card névre keresztelt dobozos terméküknél ez egészen biztosan nem fog bekövetkezni. Az alkalmazás letöltésétől számítva 3 percen belül már használni tudja az ügyfél azt a virtuális prepaid kártyát, amit egy gyors és fájdalommentes regisztráció után az appon keresztül igényelt. Hogy mire?
Feltöltés után akár MasterPass internetes vásárlásra telefonszám megadásával, akár fizetésre offline üzletekben NFC-képes telefonnal. A Connected Cardról küldhetünk pénzt egy másik felhasználónak, vagy annak bankszámlájára, szétdobhatjuk az éttermi fizetést azonnal az appon keresztül, vagy bekérhetjük a tartozást utólag. Sőt, adhatunk zsebpénzzel feltöltött kártyát gyermekünknek is.A hírek szerint az első partner a Festipay lesz majd, és a Sziget fesztiválon már így fizethetjük a fröccsünket.
De a meglepetések itt még nem értek véget! Kiderült, hogy az MKB ügyfelei már a jövő hónaptól fizethetnek telefonjukkal. Pereczes János elárulta, az MKB megoldása hasonlóan a Gránit Pay-hez, NFC-s mobilfizetést kínál majd. János egyébként hosszabb távon nem önállóan, hanem más funkciókkal integráltan látja a mobilfizetés helyét és jövőjét.
Nem titkos ajtók és ablakok
Egy dolog biztosan kiderült: ha van egy ütős fintech ötleted, azt nem érdemes tovább titkolnod! Ha az ötlet mellé egy mindenre elszánt és bármire képes csapatod is van, akkor az induláshoz szükséges támogatásért már több helyen is sorba állhatsz. A PWC Startup Collider programja kifejezetten a pénzügyi szolgáltató szektor számára „nevel fel” innovatív kezdeményezéseket. Az automatizált portfoliókezelő platformot kínáló Blueopes is a PWC mentoráltjaként indult el a pályán. A következő lépés ez után már maga a partnerség, azaz irány az inkubátor, mondjuk az MBK FinTechLab vagy az ING Innovation Studo.
Ha pedig kidobnának az ajtón, még visszamászhatsz az ablakon! A Hiventures az állam képviseletében 2023 végéig 50 milliárd forintot fektet majd a hazai innovációs ökoszisztéma fejlesztésébe. Már üzleti tervvel is jelentkezhetsz az inkubációs szakaszba, ahol 9%-os részesedésért cserébe 9 millió forint támogatást nyerhetsz mint induló vállalkozás. A magvető és startup szakaszban pedig egyedi cégértékelés alapján kaphatsz befektetési ajánlatot.
A fintech szekciót záró kerekasztal beszélgetésben Pereczes János (MKB), Ackermann Mária (Invendor), Faluvégi Balázs (Blueopes) és Schenk Tamás (OTP) útravalóul elárulták, mi a siker titka – szerintük. Az elhangzottakból összeállítottuk a menő fintech startup 4 pontját, melyet javaslunk reggel-délben-este elmantrázni a siker érdekében.
A menő fintech startup tudja,
hogy az igazi digi robbanás úgy 10 év múlva jön majd el. Maga is tesz érte, de türelmesen várja azt;
hogy a digitalizáció nem korosztályfüggő. Érti és elfogadja, hogy élnek még emberek 60 felett, sőt, tabletet is nyomkodnak;
hogy a magyar piac kicsi, ezért nagyban gondolkozik. Ismeri az (ország)határokat, csak nem foglalkozik velük;
hogy az innovatív technológiára épülő ötlet alap, de hús-vér emberek nélkül nem ér semmit. Ezért fáradtságot nem kímélve keresi a legjobb mentort, a legjobb csapatot és a legjobb partnereket.
← Ezt adja a Nemzeti Befektetési Ügynökség a hazai fintech startupoknak Simplepay: Így kereshetsz több pénzt kereskedőként, ha jól alakítod ki a fizetési csatornáidat →
Dóra, aki nem volt mindig felfedező. Volt viszont több bank és telko cég termék-, szegmens-, digi menedzsere és üzletfejlesztője. A multikultin megedződve, 12 év után először azt fedezte fel, hogy valami újra, forradalmira vágyik, oda, ahol boldogan él a gondolatszabadság és a kreatív eszme, sőt, soha meg sem hal. Aztán meg úgy alakult, hogy őt fedezték fel, és megkérték, hogy induljon felfedező útra az egyre sűrűbb fintech erdőben, és figyelje az előbújó startupokat. Vigyázz, mert előbb-utóbb Téged is felfedez! #doraafelfedezo
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.